කොළඹ කුරුණෑගල පාරේ හොරම්පැල්ල නවලෝක හන්දියට පදික මාරුවක් සලකුණු කර දෙන ලෙස ඉල්ලා වසර ගණනක් ගත වුණත් තවම ඉටුවී නැතැයි දිවුලපිටිය ප්‍රාදේශීය සභා මන්ත්‍රී නිමල් කරුණාතිලක මහතා (එ. ජ. නි. ස.) කීය.දිනපතා විශාල ජනතාවක් එහා මෙහා යන නවලෝක හන්දියේ සිදුවන අනතුරු අවම කර ගැනීම සඳහා තමන් මේ ඉල්ලීම කර ඇතැයිද ඒ පිළිබඳව අවස්ථා කීපයක්ම දිවුලපිටිය සම්බන්ධීකරණ කමිටුවේදී පවා සාකච්ඡාවට ලක් කළත් වගකිවයුත්තන් ඒ පිළිබඳව අවධානය යොමු නොකිරීම කනගාටුවට කරුණක් වන්නේ යැයි ද ඒ මහතා කීය..